Alegzandra/wili-2018-roplus huggingface dataset:
Ti Guaviare (Panangibalikas nga Espaniol: [ɡwaˈβjaɾe]) ket maysa a departamento ti Colombia. Daytoy ket mabirukan idiay akin-abagatan a tengnga a rehion ti daytoy a pagilian. Ti kapitoliona ket ti San José del Guaviare. Ti Guaviare ket napartuat idi Hulio4, 1991 babaen ti baro a Batay-linteg ti Colombia. Manipud idi ti dayta a puntos, daytoy ket nailian a teritorio nga agtigtignay a kas maysa a Komisaria, a nailaslasin manipud ti teritorio idi ti Komisaria ti Vaupés idi Disiembre 23, 1977.

Ni Papa Alejandro VIII (22 Abril 1610 – 1 Pebrero 1691), ket naipasngay idi a kas ni Pietro Vito Ottoboni, ket isu idi ti Papa manipud idi 1689 aginggana idi 1691.

Ti tawen idi 1816 ket bisiesto a tawen a nangrugi iti Lunes iti kalendario a Gregoriano ken ti bisiesto a tawen a nangrugi iti Sabado iti nabunbuntog iti 12 nga aldaw a Kalendario a Huliano.

Ti tawen idi 1608 ket bisiesto a tawen a nangrugi iti Martes iti kalendario a Gregoriano ken ti bisiesto a tawen a nangrugi iti Biernes iti nabunbuntog iti 10 nga aldaw a Kalendario a Huliano.

Ti tawen idi 1624 ket bisiesto a tawen a nangrugi iti Lunes iti kalendario a Gregoriano ken ti bisiesto a tawen a nangrugi iti Huebes iti nabunbuntog iti 10 nga aldaw a Kalendario a Huliano.

Ni Akinwande Oluwole "Wole" Soyinka (naiyanak idi 13 Hulio 1934) ket maysa a Nigeriano a mannurat, mannaniw ken dramaturgo. Nagunggunaan isuna idi 1986 ti Premio Nobel iti Literatura, a nabigbigan isuna a kas maysa a tao nga "addaan ti nalawa a kultural a perspektibo ken addaan dagiti moda a kapanunutan a panagdaniw ti drama iti panagbiag", ken isu ti immuna nga Aprikano ken idiay Diaspora a napadayawan. Idi 1994, isu ket nainaganan ti UNESCO (Edukasional ti Nagkaykaysa a Pagpagilian, Sientipiko ken Kultural nga Organisasion) a maysa a Naimbagan ti Nakem nga Embahador para iti panagipangato iti Aprikano a Kultura, karbengan dagiti nagtagitaoan, nawaya a panagyebkas, midia ken pannakisarita.

Ti pagsasao a Kwasengen, ammo pay a kas Hanga Hundi, ket maysa kadagiti sasao a Ndu ti rehion ti Karayan Sepik iti akin-amianan a Papua Baro a Guinea.

Miller, A and Schall, B. 2005. Domestikasion dagiti Mesoamerikano a naimuyongan nga agbungbunga a kayo ti Spondias purpurea. PNAS 102:12801–12806

Ti OpenStep ket maysa idi a panangprograma a naitaratar iti bambanag nga interface ti panangipakat ti panagprograma nga espesipikasion iti maysa a sistema ti panangpaandar ti naitaratar iti bambanag nga addaan iti batayan a gandat iti panangidaton ti kasla NeXTSTEP nga embironmento para iti saan a NeXTSTEP a sistema ti panangpaandar.

Ti São Paulo (Panangibalikas a Portuges: [sɐ̃w ˈpawlu] ( denggen), ket isu ti kadakkelan a siudad idiay Akin-abagatan a Hemisperio ken Abagatan nga Amerika, ken ti maikapito a kadakkelan a siudad babaen ti populasion iti lubong.

"Comprehensive Development Plan – Executive Legislative Agenda 2007–2010; Maluso". Basilan Province Official Website. Provincial Government of Basilan. Naiyarkibo manipud iti kasisigud idi 18 Enero 2016. Naala idi 25 Septiembre 2016.
Pinirmaan ti Presidente ti Republika ti Filipinas idi Marso 27 ti Tignay ti Republika 10658, a mangisina ti Biñan manipud iti umuna a lehislatibo a distrito ti Laguna. Dagiti siudad ti San Pedro ken Santa Rosa ket maibatida iti umuna a distrito.

Ti Filipinas ket administratibo a nabingbingay kadagiti 81 probinsia (Filipino: lalawigan). Dagitoy, ken maikuyog ti Nailian a Kapitolio a Rehion, ket mabingbingayda pay kadagiti siudad (Filipino: lungsod) ken dagiti ili (Filipino: bayan).

Ti Kampo ti Carpiagne, ti kuartel para iti Umuna-maika-11 a Cuirassier a Rehimento a nakalasagan (rehimento ti tangke) a Buyot ti Pransia ket mabirukan ditoy.

Daytoy ket maysa a basiit agingganna ti kalalainganna a kayo aginggana ti 25 pie a katayag. Dagiti bulongna ket agtinnag iti nabiit a namaga a tiempo, ngem agtinnag laeng kalpasan ti nabiit a panagtubo ti baro a bulbulong; dagitoy ket pinnado, nga adda dagiti 7-23 a bulbulong, ti tunggal maysa a bulong ket 3–5 sentimetro ti kaatiddogna ken 1.5–2 sentimetro ti kaakabana. Dagiti sabong ket babassit, nalabbasit-morado, a napataud kadagitidakkel a panikula. Ti bunga ket naimas a makan nga immitlog a drupa, iti 3–5 sentimetro a kaatiddog ken 2-3.5 sentimetro a kaakaba, no maluon daytoy ketnalabbasit (mabalin pay a duyaw) ken aglaon ti maysa a dakkel a bukel.

Iti laud: Ti amianan a daya a patinga ti Baybay Norwego [Ti llinia a tumipon iti akin-abagatan unay a punto ti Laud a Spitzbergen aginggana ti Rawis Amianan ti Isla Uso, babaen iti daytoy nga isla aginggana idiay Rawis Bull ken kalpasanna idiay Rawis Amianan idiay Norwega (27°45'D)].

Dagiti dadduma a kuartel idiay Antartika, a naisangayan idiay Abagatan nga Ungto ken Estasion ti McMurdo. Dagitoy a lugar ket isuda ti umuna iti lubong a makakita ti Init iti Baro a Tawen, gapu ta ti Init ket addan iti tengnga ti rabii iti dayat a panawen ti tawen.

Ti Meyreuil ket maysa a komuna ti Bouches-du-Rhône a departamento idiay akin-abagatan a Pransia, ti agarup a 11 km (6.8 mi) manipud idiay Aix en Provence.

Ti nailian a wagayway ti Filipinas ket addaan ti rektanggulo a tabas nga addaan ti agpapada a rukud ti trianggulo, a tanda iti panagpapada ken pagkakabsatan; ti maysa a nagilad a raya nga asul ket para iti kappia, kinapudno ken hustisia; ken ti maysa a nakailad a raya a nalabbaga ket para iti panagayat iti ili ken kinatured. Iti tengnga ti puraw a trianggulo ket ti maysa a nabalitokan nga init nga addan ti walo a raya a nagtanda iti panagkaykaysa, kawayaan, demokrasia ti tattao ken katurayan. Tunggal maysa kadagiti raya ti init ket naitakderan kadagiti immuna a walo a probinsia a nangrugi ti Rebulosion ti Filipinas idi 1896 a panagsupiat ti Espania. Ni Ambrosio Rianzares Bautista, a nangisurat ti Deklarasion ti Wayawaya ti Filipinas ken ti nagbasbasa a patinayon idi naiwaragawag idi Hunio 12, 1898, ket nailista na dagiti walo a probinsia a kas Manila, Cavite, Pampanga, Nueva Ecija, Tarlac, Laguna, ken Batangas. Dagiti tallo a nagmurdong ti lima a bit-bituen, maysa iti tunggal maysa a suli ti trianggulo, ket naitakderan para kadagiti tallo nga is-isla a makaaramid ti Filipinas: Luzon, Visayas, Mindanao.
Ti Aargau (Aleman Aargau ;) ket maysa kadgiti akin-amianan unay a kanton idiay Suisa. Daytoy ket buklen ti akin-baba a paset ti karayan Aare, isu a ti kanton ket tinawtawgan nga Aar-gau (a kayatna a saoen ket distrito ti Aare).

Manipud idi nasapa a tawtawen ti 1970, no saan pay a nasapsapa ngem daytoy, ti panag-usar ti Hiri Motu a kas ti inaldaw a lingua franca iti daan a "sakop" ket nagin-inuten a bumasbassit tapno maiparabor ti Inggles ken Tok Pisin. Ita nga aldaw dagiti agsasao ket kadawyan a dagiti lallakay ken kaaduan kadagiti probinsia ti Sentral ken Golpo. Ti pannakaiballatek iti daytoy a kasasaad, dagiti ub-ubing nga agsasao iti "nagannak a pagsasao" (maitutop a Motu) ket kadawyan a saan a makaammo iti Hiri Motu, ken bassit kaniada ti nasayaat a makaawat wenno makasao, nga idi ket saan a kastoy a kaso kadagiti kaputotan wenno dua a kaputotan idi.

Ti Pammadayaw a Palanca (Palanca Awards) wenno Pakalaglagipan ken ni Don Carlos Palanca a Pammadayaw para iti Literatura (Don Carlos Palanca Memorial Awards for Literature) ket isu ti mabigbig a kalatakan a pammadayaw wenno salip iti literatura iti Filipinas, nga ilunglungalong ti pamilia Palanca iti Filipinas kas pangtaginayon iti lagip ni Don Carlos Palanca Sr., maysa a negosiante nga am-ammo kas nangbuangay iti pagpartuatan ti arak a mangar-aramid iti nalatak a mainum a Ginebra San Miguel.

Ni Vicente "Tito" Sotto III (naiyanak idi Agosto 24, 1948) ket maysa nga aktor, komediante, kumakanta, mannurat ti kanta, mangsangsangaili iti telebision, agiwarwarnak, ken politiko iti Filipinas. Ni Sotto sket nagserbi a kas Bise Mayor ti Siudad ti Quezon, ti kaaduan ti populasion a siudad iti Filipinas, manipud idi 1988 aginggana idi 1992. Isu ket nagserbi kadagiti dua a termino iti Senado, manipud idi 1992 aginggana idi 2004; isu ket naburosan manen iti Senado idi 2010.

Ti Filipinas ket addaan iti demokratiko a gobierno iti porma ti batay-linteg a republika ng addaan iti presidensial a sistema. Daytoy ket iturayan a kas maysa nga unitario nga estado malaksid iti Agwaywayas a Rehion iti Muslim a Mindanao (ARMM) a kaaduan a nawaya manipud iti demokratiko a sistema ti gobierno. Adda metten dagiti panangipadas a mangbaliw ti gobierno iti maysa a pederal, maymaysa a kamara, wenno parlamentario a gobierno manipud iti administrasion ni Ramos.

Ti kaatiddog iti daytoy a wagayway ket mamindua iti kaakabana a maipatarus kas iti parang a pannakaibagi a 1:2. Ti kaatiddog dagiti sikigan iti puraw a trianggulo ket kapadpada ti kaatiddog ti kaakaba iti wagayway. Tunggal maysa a bituen ket naidaya a pamay-an a maysa kadagiti murdongda ket naiturong iti suli ti nagyanan da.
Iti sosial ken politikal, ti rehion ti Artiko ket mangiraman kadagiti akin-amianan a teritorio dagiti wealo nga estado ti Artiko, urayno babaen dagiti panangipalawag ti masna a siensia iti daytoy a teritorio ket subartiko. Ti rehion ti Artiko ket naisangayan a lugar kadagiti ekosistema ti Daga. Dagiti kultura iti rehion ken indihenio a tattao ti Artiko ket nasanaydan iti kalamiisna ken dagiti nakaro a kondisions. Kadagiti naudi a panawen ti gay-at ti yelo ti baybay ket bimaasiten. Biag idiay Artiko ket mangiraman kadagiti organismo nga agnanaed iti yelo, zooplankton and pitoplankton, ikan ken dagiti mamalia ti baybay, dagiti billit, dagiti ayup ti daga, mulmula len dagiti kagimongan ti tao.

Ti dialekto a Khmer Khe (Khmer Khes) ket ti pagsasao a Khmeriko a naisasao idiay Probinsia ti Stung Treng , Cambodia. Daytoy ket addaan iti maysa a nakarkulo a leksikal a pannakaipada iti pagbaetan ti 95-96% iti Tengnga a Khmer.

Crinan, Alexander, ed. (2007), Plant Names : Ti Alagaden para iti Hortikulturo, Agimungmungoy, Hardinero ken dagiti Estudiante (PDF), Horticultural Taxonomy Group, Royal Botanic Garden Edinburgh, naala idi 4 Hunio 2011

Ti akin-amianan a rehion ti Hida ket kaaduanna dagiti natayag a bantay, a mairaman dagiti paset ti Alpes ti Hapon. Ti akin-abagatan a rehion ti Mino ket kaaduan a parte ti nalames a Tanap Nōbi, ti nalawa a lugar ti tantanap iti nalames a daga. Kaaduan iti populasion ti prepektura ket agtataengda iti akin-abagatan a parte ti prepektura, idiay asideg ti naidesgnado a siudad ti Nagoya.

Ni Stravinsky ket naipasngay idi 17 Hunio 1882 idiay Oranienbaum, ti suburbio ti San Petersburgo, ti imperial a kapitolio ti Rusia, ken dimmakkel idiay San Petersburgo. Dagiti nagannak kaniana ket ni Fyodor Stravinsky, ti kumakanta ti baho idiay Teatro Mariinsky idiay San Petersburgo, ken ni Anna (née Kholodovsky). Ti nalatak nga apongna iti tumeng a lalaki ket ni Stanisław Strawiński, nga isu idi ket Polako a baknang a nobilidad a kaputotan, iti pamilia a Strawiński iti Sulima. Segun kenni Igor Stravinsky, ti nagan a "Stravinsky" (Polako: Strawiński) ket nagtaud manipud idiay "Strava" (Polako: Strawa), ti bassit a karayan idiay akindaya a Polonia, ti tributario ti Vistula. Linaglagipa nga isu ket naledda kadagiti panawen ti panagad-adalna, a kinunkunana idi ket "Saanak pay a nakasarungkar iti sinoman a pudno a nagkayat kaniak". Ni Stravinsky ket nangrugi kadagiti panagadal iti piano idi isu ketubing pay, isu ket nagad-adal iti teoria ti musika ken nagpadpadas iti komposision.

Segun ti panagsukimat idi 2001 iti salun-at ti pagsasao a Māori, ti bilang dagiti manakman a nalaing nga agsao ket agarup idia a 9% ti populasion dagiti Māori, wenno 29,000 a manakman. Ti nailian a senso a naaramid idi 2006, nupay kasta, ket nangisingasing a ti porsiento idi ket agarup a 4% iti intero a populasion ti Baro a Selanda, wenno 23.7% iti populasion dagiti Maori.
Ti "Njaro" ket maysa a taga-ugma a balikas ti Kiswahili para iti "agsilsilnag". Iti pay maipada, insurat ni Krapf a ti hepe iti Wakamba a tattao, a binisitana idi 1849, "ket napanen idiay Jagga ken nakitanan ti Kima jaJeu, bantay iti kinapuraw, ti nagan ngainted babaen dagiti Wakamba iti Kilimanjaro...." Nasaysayaat iti pagsasao a Kikamba, daytoyto ket Kiima Kyeu, ken daytoy a mabalin a panangiyulog ket nadayeg kadagiti nadumaduma nga agsuksukimat.

Ti pagsasao a Nedebang ket ti pagsasao a Papuano a naisasao kadagiti purok ti Balungada ken Baulang iti akidaya a distrito ti Isla Pantar idiay Purpuro Alor tiIndonesia. Adda pay dagiti agsasao iti Nedebangidiay Air Panas, ti administratibo aparte ti Balungada ngem mabirukan iti 1 km manipud iti nangruna a purok.

Ti pagsasao a Kintaq, wenno Kentaq Bong, ket ti maysa nga oborihinal a pagsasao a Mon–Khmer ti Malaya ken Tailandia. Bumasmassiten ti bilang dagiti bassit nga agsasao.

Ti pagsasao nga Adang ket ti pagsasao a naisasao idiay isla ti Alor idiay Indonesia. Ti pagsasaaaao ket aglutinatibo. Ti dialekto a Hamap ket sagpaminsan a natrattrato a kas sabali a pagsasao; iti sabali, Kabola, a naisangayan a sosiolingguistika, ket sagpaminsan a nairamraman.

Ni Alain Fabien Maurice Marcel Delon (Pranses: [alɛ̃ dəlɔ̃]; naiyanak idi 8 Nobiembre 1935) ket Pranses nga aktor ken negosiante, ken addaan iti dua a pannakaumili iti Pranses-Suiso manipud idi 1999. Ni Delon ket nagbalin a maysa kadagiti kalatakan nga aktor iti Europa kadagiti tawen ti 1960. Isu ket nakagun-od kadagiti pammadayaw para kadagiti papelena kadagiti pelikula a kas ti Rocco and His Brothers (1960), Purple Noon (1960), L'Eclisse (1962), The Leopard (1963), Lost Command (1966) ken Le Samouraï (1967). Kadagiti kurso ti karerna, nagobra ni Delon kadagiti adu nga ammo a direktor, a mairaman ni Luchino Visconti, Jean-Luc Godard, Jean-Pierre Melville, Michelangelo Antonioni ken Louis Malle.

Dagiti ili: Cabatuan, Janiuay, Leon, Maasin, San Miguel, Santa Barbara, Zarraga (nabangon manen idi 1940), New Lucena (Lucena) (nabangon manen idi 1946), Badiangan (nabangon idi 1967)

Gapu ti puestona iti Tengnga nga Asia, ti Tashkent ket naimpluensiaan iti nasapa a pakasaritaanna babaen dagiti Sogdiano ken Turkiko, sakbay itiIslam idi maika-8 a siglo AD. Kalpasan ti pannakadadaelna babaen ni Genghis Khan idi 1219, nabangon manen ti siudad manipud iti Kalsada Seda. Pinarukma daytoy babaen ti Imperio ti Rusia idi 1865, ken kadagiti panawen ti Sobiet nakagun-od iti nangruna nga idadakkel ken dagiti panagbalbaliw iti demograpia babaen dagiti napilit a deportasion manipud iti amin a parte ti Kappon ti Sobiet. Ita nga aldaw, kas kapitolio ti nawaya nga Uzbekistan, ti Tashkent ket addaan iti adu ti etnikona a populasion ken ti kaaduan ket ti etniko dagiti Uzbek.

Dagiti konstituente ti pamilia a Kainantu ken Goroka ket nalawag nga umiso a grupo, ken inkeddeng ni William A. Foley a naipundar ti identidadda a TNG. Nupay kasta, ti internal a pannakaidasig ket impresionalistiko laeng.
Ti tawen idi 1789 ket kadawyan a tawen a nangrugi iti Huebes iti kalendario a Gregoriano ken ti kadawyan a tawen a nangrugi iti Lunes iti nabunbuntog iti 11 nga aldaw a Kalendario a Huliano.

Kadagiti ad-adu a dimension, dagiti nalatak a sirkulo iti n-espera ket dagiti nagsasabtan ti n-espera nga addaan kadagiti 2 a plano a lumabas babaen ti taudan iti Euklideo nga espasio ti Rn+1.

Daytoy ket naisina kadagiti isla ti Espiritu Santo ken Malo babaen ti Lingsat Bougainville. Ti Lakatoro, ti kapitolio ti Probinsia ti Malampa, ket mabirukan iti akin-amianan a daya nga aplaya ken ti kadakkelan a pagtaengan iti isla. Iti akin-amianan a daya a bangir ti isla ket ti grupoti isla a tinawtawagan ti Is-isla Bassit, mairaman dagitoy ti (manipud iti amianan nga agpaabagatan) Vao, Atchin, Wala (isla), Rano (isla), Norsup, Uripiv ken Uri (isla). Iti akin-abagatan a laud nga aplaya ket ti Isla Tomman, iti abagatan ket ti Isla Akhamb ken mabirukan iti akin-abagatan a daya a punto ti Is-isla Maskelynes, a mairaman ti Isla Sakao ken Uliveo.

Brett, Richard; Brown, Raymond; Brown, Ruth and Foreman, Velma. (1962), A Survey of Motu and Police Motu. Ukarumpa, Papua Baro a Guinea: Kalgaw nga Instituto ti Lingguistika.

Ti sebbangan a binomio Homo sapiens ket inaramid idi babaen ni Carl Linnaeus iti obrana idi maika-18 a siglo aSystema Naturae, ken isu ti bukodna a lektotipo a pagkitaan. Ti sapasap a nagan a Homo ket maysa a naadal a naala manipud iti Latin idi maika-18 a siglo homō "lalaki", a dimtengan ti "naindagaan a parsua" (Daan a Latin hemō, maysa a kabagian ti Daan nga Ingles guma "lalaki", manipud ti PIE *dʰǵʰemon-, a kayatna a sawen ket 'daga'). Ti sebbangan a nagan a sapiens a kayatna a sawen ket "nasirib" wenno "nasaririt".

Ti Ingles a panagilasin a tao ket maysa a Tengnga nga Ingles a binulod a balikas manipud ti Daan a Pranses humain, a kamaudianan a manipud iti Latin hūmānus, ti panangilasin a porma iti homō "lalaki". Ti panagusar ti balikas a ka maysa a pagnagan (ng adda ti ad-adu ngem maysa: tattao) ket napetsaan idi maika-16 a siglo. Ti patneng nga Ingles a termino lalaki ket mabalin a sapasap a mangitudo ti sebbangan (sinonimo para iti sangkataoan), ken mabalin a dati a mangitudo ti naisangsangayan nga agmaymaysa iti ania man kadagitoy a sekso. Ti kinaudi a panagusar ket nabaak tattan. Ti sapasap a panagusar ti termino a "lalaki" ket maapapday, a maiparabor a maireserba a mangipatudo para iti maysa a manakman a lallaki. Ti balikas ket manipud iti Proto-Hermaniko *mannaz, manipud iti Proto-Indo-Europeano (PIE) a ramut*man-.

Ti pagsasao a Gorontaloan tinawtawagan pay a Hulontalo) ket ti pagsasao a naisasao idiay Probinsia ti Gorontalo (Akin-amianan a Sulawesi, ti akin-abagatan nga aplaya ti Indonesia) babaen dagiti tattao a Gorontalo. Dagiti dialekto ti Gorontalo ket ti Daya a Gorontalo, Gorontalo Kota, Tilamuta, Suwawa, ken Laud a Gorontalo.
Adda dagiti tallo a kita ti masa ti danum idiay Baybay Barents: Ti nabara, naapgad nga Atlantiko a danum (temperatura >3 °C, ti apgad >35) manipud ti Yabayab ti Amianan nga Atlantiko, ti nalamiis a danum ti (temperatura <0 °C, apgad <35) manipud ti amianan, ken ti nabara, ngem saan unay a naapgad nga aplaya a danum (temperatura >3 °C, apgad <34.7). Iti pagbaetan dagiti danum ti Atlantiko ken Polar, maporma ti sanguanan a makunkuna a Sanguanan a Polar. Kadagiti akinlaud a parte ti baybay (asideg iti Isla Uso), daytoy a sanguanan ket ikeddeng babaen ti sirok a topograpia ken isu a daytoy ket relatibo a natadem ken natalinaay kadagiti masakbayan a tawen, bayat nga idiay daya (idiay Novaya Zemlya), daytoy ket mabalin a maisaknap ken ti puestona ket mabalin nga agdumaduma kadagiti pagbabaetan ti tawen.

Idi sinakup dagiti Hapon ti Filipinas idi Maikadua a Sangalubongan a Gubat, nagbalin a daulo dagiti guerilla ni Quirino ket natiliw ken naibalud. Pinapatay dagiti Hapon ti asawana a ni Alicia Syquia ken tallo kadagiti lima nga annakna.

Ti nasap a panakainteresado ni Darwin katutubo ket nagiturong kaniana ti panagliwayna ti mediko nga edukasion idiay Unibersidad iti Edinburgh; embes ket, timmulong a nagtaluntun dagiti marino nga inbertibrado. Ti panagadalna idiay Unibersidad iti Cambridge ket nagparegta kaniana iti panagayatna para iti masna a siensia. Ti bukodna a panaglayag iti lima a tawen idiay Plantilia:HMS ket nagipatakder kaniana a kas maysa a nalatak a heologo a dagiti pinalpaliiwna ken teoriana ket nagsuporta kadagiti unipormista a kapanunutan a ni Charles Lyell, ken ti panakaipablaak dagiti warnakan iti panaglayagna ket nagpalatak kanianan a kas maysa a nadayag a mannurat.

Ti Baghdad linabsanna ti Ctesiphon, thi kapitolio ti Persiano nga IMperio, a mabirukan idi iti 30 km (19 mi) iti abagatan a daya. Ita nga aldaw, ti laeng nabatin iti Ctesiphon ket ti altar ti ili ti Salman Pak, iti abagatan bassit ti Kalatakan a Baghdad. Ti Ctesiphon ket sinukatanna idi ken innalana ti Seleusia, ti immuna a kapitolio tie Seleusida nga Imperio. Ti Seleusia ket nasapsapa a sinukatanna idi ti siudad ti Babilonia.
Ni Otto Dempwolff ket isu idi ti immuna a nagsukisok nga ekstensibo a nagsukimat iti Austronesio babaen ti panagusar ti komparatibo a pamay-an. Ti sabali pay nga Aleman, ni Wilhelm Schmidt, ket isu ti nagaramid iti balikas ti Aleman iti austronesisch a nagtaud manipud iti Latin iti auster "abagatan nga angin" ken mainayon ti Griego iti nêsos "isl". Ti nagan nga Austronesio ket naporma idi manipud kadagiti isu met laeng a taudan. Ti pamilia ket naitunos a nanaganan, gapu ta ti kaaduan a sasao nga Austronesio ket naisasao kadagiti isla: bassit laeng dagiti pagsasao, a kas ti Malayo ken ti sasao a Chamiko, ket dagiti indihenio iti nangruna a daga ti Asia. Adu kadagiti sasao nga Austronesio nga addaan iti bassit unay nga agsasao, ngem dagiti kangrunaan a sasao nga Austronesio ket insasao babaen dagiti sangapulo a riniwriw a tattao ken ti maysa a pagsasao nga Austronesio, ti Malay, ket insasao babaen dagiti 250 a riwriw a tattao, a mangaramid daytoy iti maika-8 a kaaduan ti nangisasao a pagsasao iti lubong. Duapolo wenno ad-adu pay kadagiti pagsasao nga Austronesio ket opisial kadagiti respektibo a pagilianda (kitaen ti listaan dagiti kangrunaan ken opisial a sasao nga Austronesio).

Daytoy ket adda iti aplaya ti Daga Prinsesa Isabel (adda laeng idiay ti Aplaya ti Leopold ken Astrid), Daga Kaiser Wilhelm II, ken Daga Reina Mary, amin dagiti sektor ti Teritorio ti Antartiko ti Australia.

Ni Benedicto ket anak idi a lalaki ti amana nga agnagan ti Bonifacio, ken tinawtawagan idi ti Bonosus babaen dagiti Griego. Dagiti panagrukma dagiti Lombardo ket nagparparigata ti makisinnarita iti Bisantino nga Emperador idiay Kontantinopla, a nagtunton kadagiti gundaway ti panagpasingked ti pannkabutos kadagiti papa. Isu nga adda ti panagbakante iti gangani a sangapulo ket maysa a bulan iditi nagbaetan ti ipupusay ni Papa Juan III ken ti isasangpet ti imperial a pammasingked tipannakabutos kenni Benedicto idi 2 Hunio 575.

Naala ti tangatang a retrato ti Bantay Kilimanjaro, 1937-38—Unibersidad ti Wisconsin-Dagiti Bibilioteka ti Milwaukee Dagiti Dihital nga Urnong

Ti Presidente ket agrebbeng a kas ti daulo ti estado ken daulo ti gobierno ken isu ti hepe nga agbilbilin kadagiti siiigam a buyot. Ti presidente ket nabutosan babaen ti popular a butos para iti maysa nga innem a tawen a termino, nga iti las-udna daytoy ket mangidutok ken mangiturong ti gabinete. Ti dua a kamara a Kongreso ket buklen ti Senado, nga agserbi a kas ti akinngato a kamara, nga addaan kadagiti miembro a nabutosan kadagiti innem a tawen a termino, ken ti Kamara dagiti Pannakabagi, nga agserbi a kas ti akinbaba a kamara, nga addaan kadagiti miembro a nabutosan kadagiti tallo a tawen a termino.

Daytoy ket makunkuna pay a 'drakonitiko' a bulan, ken makunkuna pay a nodikal a bulan. Addaan ti panagrukodna daytoy a: 27.212220 al-aldaw (27 aldaw 5 oras 5 minutos 35.8 segundo).

Ti 120° a meridiano laud ti Greenwich ket ti linia ti longitud a gumay-at manipud iti Amianan nga Ungto iti ballasiw ti Taaw Artiko, Amianan nga Amerika, ti Taaw Pasipiko, ti Akin-abagatan a Taaw, ken ti Antartika aginggana iti Abagatan nga Ungto.
Ti karayan ket agayus iti agarup a kalawa ti 1,521 kuadrado kilometro. Agarup a 80% iti pagatianan a labneng ket mabirukan idia Probinsia ti Bukidnon ken ti mabatbati ket idiay Siudad ti Iligan ken Siudad ti Cagayan de Oro.

Ti Prepektura ti Hyōgo (兵庫県, Hyōgo-ken) ket maysa a prepektura iti Hapón a mabirukan idiay rehion ti Kansai idiay isla ti Honshū. Ti kapitoliona ket ti Kobe.

Iti internasional a linteg ti karbengan ti nagtagitaoan, ti napilit a panagpukaw (wenno ipapilit a panagpukaw) ket rumsua no ti maysa a tao ket nalimed a maala wenno maibalud babaen ti maysa nga estado wenno politikal nga organisasion wenno bababen ti maikatlo a partido nga agited ti pammalubos, suporta, wenno pannakaammo iti estado wenno politikal nga organisasion, a sarunuen ti panagdalupitpit a bigbigen ti gasat ken sadino ti ayan, nga adda ti panggep a panagikabil ti biktima iti ruar ti panagsalaknib ti linteg.

Adda met dagiti mangitaktakder a lingnguista ken dagiti sosio-politiko a mangtunton a ti Bosnio ket saan laeng nga alagaden a pagsasao dagiti Bosniako, ngem kadagiti amin a Bosnia ken Herzegovina, a mangal-ala iti naipakasaritaan nga ebidensia a ti rehional a termino ti Bosnio ken nasaksian.

Ti Cadolive ket maysa a komuna a mabirukan idiay daya ti Marseille idiay kadayaan unay a paset ti Massif de l’Etoile a nagbaetan ti Peypin ken Saint-Savournin a departamento ti Bouches-du-Rhône iti Provence-Alpes-Côte d'Azur a rehion idiay akin-abagatan a Pransia. Manipud idi 1900, daytoy ket maysa idi a distrito ti Saint-Savournin.

Ti Gunglo ti Tulagan ti Amianan nga Atlantiko wenno naipangyababaan ti Ilokano iti GTAA (nalatlatak a tinawtawagan iti Inggles a kas ti NATO; /ˈneɪtoʊ/ NAY-toh; Pranses: Organisation du traité de l'Atlantique Nord (OTAN)), makunkuna pay a ti (Amianan) Atlantiko a Kumaduaan, ket maysa nga intergobernamental a kumaduaan ti milisia a naibatay iti Tulagan ti Amianan nga Atlantiko a napirmaan idi 4 bril 1949. Ti gunglo ket buklenna ti maysa a sistema iti naurnong a panagsalaknib a ti maysa nga estado a kameng ket makitulag ti agsinnaranay a panagsalaknib iti panagsungbat ti maysa panagraut babaen ti aniaman nga akin-ruar a partido. Ti kuartelna ket adda idiay Bruselas, Belhika, maysa kadagiti 28 nga estado a kameng iti ballasiw ti Amianan nga Amerika ken Europa, dagiti kabarbaro a kameng ket ti Albania ken Kroasia, dagitoy ket timmiponda idi Abril 2009. Adda pay dagiti 22 a pagpagilian a makibingbinglay iti "Pakikaduaan para iti Kappia", nga adda dagiti dadduma pay a 15 a pagpagilian a mairamraman kadagiti institutionalisado a programa ti dialogo. Ti naitiptipon a panag-gastos kadagiti amin a kameng ti NATO ket mangbukel ti agarup a 70% iti panag-gastos ti salaknib iti lubong.

Daytoy a gunglo ket mabalin nga impresionistiko. Dagiti saan a nuklear a sanga ket nairamanda babaen ti nagan nga Akin-amianan a Vanuatu, ngem daytoy ket tidda a grupo dagiti pagsasao nga awanan kadagiti panangipalawag a langa.

Daytoy nga artikulo ket mangiramramn kadagiti testo manipud ti naipablaak nga adda itan ti publiko a pagturayan: Herbermann, Charles, ed. (1913). "Papa Esteban VI". Katoliko nga Ensiklopedia. Robert Appleton a Kompania.
Nupay kasta, kadawyan itan a naaw-awat a ti Savu ket nakarkaro nga agbalbaliw ngem dagiti sabali a sasao a Tengnga a Malayo-Polinesio, nga amin ket mangipakita ti saan nga Austronesio a komponente a mangipalawag ti sasao a Melanesio.

Ti sasao nga Austronesio ket dagiti pamilia ti pagsasao nga adu a naiwarwaras iti amin a paset ti Maritimo nga Abagatan a daya nga Asia, Madagascar ken dagiti isla ti Taaw Pasipiko, nga adda met dagiti bassit a kameng iti kontinental nga Asia. Ti sasao nga Austronesio ket naisasao babaen dagiti agarup a 386 a riwriw a tattao, a mangaramid daytoy iti maikalima a kadakkelan a pamilia ti pagsasao babaen dagiti bilang ti agsasao, kalpasan laeng ti sasao nga Indo-Europeano, ti sasao a Sino-Tibetano, ti sasao a Niger-Kongo, ken ti sasao nga Aproasiatiko. Daytoy ket maipada iti Indo-Europeano, Niger–Kongo, ken Aproasiatiko a kas maysa kadagiti kasayaatan a nabangon a pamilia ti pagsasao. Dagiti kangrunaan a sasao nga Austronesio nga addaan iti kaaduan a bilang dagiti agsasao ket ti Malayo (Indones ken Malaysio), Habanes, ken Filipino (Tagalog).

Ni Eyvind Johnson (29 Hulio 1900 – 25 Agosto 1976) ket maysa idi a Sueko a mannurat. Isu ket nagbalin a kameng ti Sueko nga Akademia isi 1957 ken nakibinningay ti Premio Nobel iti Literatura kenni Harry Martinson isi 1974 nga addaan iti dakamat iti: para iti naratibo nga arte, nga adayo a makitkita kadagiti daga ken panpanawen, iti serbisio iti wayawaya.

Ti kasapaan a panag-usar ti termino nga "Industrial a Rebolusion" ket mabalin a ti surat idi Hulio 6, 1799 babaen ti Pranses a naibaon a ni Louis-Guillaume Otto, a nagirangrangarang a ti Pransia ket simreken iti lumba ti industrialisado. Iti librona idi 1976 Nagruna a balbaikas: Ti Bokabulario ti Kultura ken Kagimongan, ni Raymond Williams ket nangibagbaga iti iseserrek para iti "Industria": "Ti kapanunotan iti baro a sosial nga urnos a naibatay kadagiti nagruna a panagbalbaliw ti indistria ket nalawag idi kenni Southey ken ni Owen, idi nagbaetan ti 1811 ken 1818, ken nasapsapa a nalawag met idi kenni Blake kadagiti kasapaan a tawtawen ti 1790s ken ni Wordsworth iti sikko ti maika-19 a siglo." Ti termino nga Industrial a Rebolusion ket naipakat iti teknolohiko a panagbalbaliw ken kanknayonen a kadawyan babaen ti naladaw a tawtawen ti 1830, a kas ti panangipalplawag ni Jérôme-Adolphe Blanqui idi 1837 iti la révolution industrielle. Ni Friedrich Engels iti Ti Kasasaad ti Agtrabtrabaho a Klase idiay Inglatera idi 1844 ket nangibagbaga iti "maysa nga industrial a rebolusion, ti rebolusion nga iti isu met laeng a panawen a nanngibalbaliw ti napno a sibil a kagimongan". Nupay kasta, urayno ni Engels ket nangisurat idi tawtawen ti 1840, ti librona ket saan a naipatarus iti Inggles aginggana idi naladaw a maika-19 a siglo, ken ti panangiyebkasna ket saan a simrek iti inaldaw a panangisao aginggana idin. Ti pammadayaw iti pannakaidayeg ti termino ket naited kenni Arnold Toynbee, a dagiti lekturana a naited idi 1881 ket nangited ti naisalaysayan a pannkalagip iti daytoy.

Ti purok ti 'Meyreuil' ket adda ti salaan ti ili, ti simbaan ken ti kamposanto. Daytoy naiyumok ti igid ti turod, daytoy a daan a purok ket natalna.
Ti akin-abagatan a temperado a sona, ti subpaset ti Akin-abagatan a Hemisperio, ket gangani amin a taaw. Daytoy a sona ket iramanna amin ti Uruguay, Lesoto, Suasilandia, ken Baro a Selanda; kaaduan ti Chile, Arhentina, Abagatan nga Aprika, ken Australia; ken dagiti paset ti Paraguay, Brasil, Namibia, Botswana, Mosambike, ken Madagascar.

Ti Baybay Molucca (Indones: Laut Maluku) ket mabirukan idiay akinlaud a Taaw Pasipiko, iti kaunegan ti pagilian ti Indonesia. Ti rehion ket nabaknang iti korales ken adddaan kadagiti adu a lugar a pagbatokan.

Ti sublontinente ti India ket naisanglada iti ngato ti tektonika a plato ti India, ti bassit a plato iti kaunegan ti Indo-Australian Plata. Daytoy a panangilawag a proseso ti heolohiko ket nangrugi idi pitopulo a riwriw a tawtawen, idi kas paset ti akin-abagatan a nalatak a kontinente ti Gondwana, nangrugi datoy ti amianan a nagpadaya a panaganud a nagpaut ti limapulo a riwriw a tawtawen iti ballasiw idi ti saan pay a naporma a Taaw Indiano. Ti simmarsaruno a panagdungpar ti subkontinente iti Eurasiano a Plato ken ti subduksion iti sirokna, ket isu ti nangpataud ti Himalaya, ti kanagtuan a bambantay iti planeta. Iti dati a sirok ti baybay a dagus nga abagatan iti rumrummuar a Himalaya, ti panaggungunay ti plato ket nagpartuat ti dakkel a kalasugan, a nain-inut a napunno kadagiti sedimento nga inyeg babaen ti Indus ken dagiti tributariona ken ti Ganges ken dagiti tributariona, ket mangporma itan ti Tanap Indo-Gangetiko.

Ti moderno a Tailandes a nagan ti golpo ket Ao Thai (Tailandes: อ่าวไทย, [ʔàːw tʰāj] ( denggen), "Golpo Tailandes") ken "Golpo ti Tailadia" ken naamponen a kas opisial a nagan ti bagi ti danum babaen ti Gunglo ti Internasional a Hidrograpiko.Ti naganna iti Malayo ken Khmer ket agtultuloy a ti "Golpo ti Siam" (Teluk Siam ken Chhoung Samut Siem). Iti Tailandes, thi golpo ket historikal nga ammo a kas Ao Sayam (Tailandes: อ่าวสยาม).

Ni Elpidio Quirino (Nobiembre 16, 1890—Pebrero 29, 1956) ti maika-6 a Presidente ti Filipinas. Nangrugi nga agserbi idi Abril 17, 1948 agingga idi Disiembre 30, 1953.

Ti Pebrero 14 ti maika-45 nga aldaw ti tawen iti kalendario a Gregoriano. Adda pay 320 nga al-aldaw ti nabati aginggana intono maungpot ti tawen (321 kadagiti bisiesto a tawen).
Ti Baybay Barents (Ruso: Баренцево море, Barentsevo More Norwego: Barentshavet) ket ti pingir a baybay ti Taaw Artiko, a mabirukan idiay akin-amianan nga aplaya ti Norwega ken Rusia nga iti kaaduan ket mabirukan kadagiti teritorial a danum ti Rusia. Ammo iti Tengnga a Panpanawen a kas ti Baybay Murman, nakaala ti baybay iti agdama a naganna manipud ni Olandes a nabigador Willem Barentsz. Daytoy ket ababaw ti samang a baybay, nga addaan iti pagtengngaan a kaadalem iti 230 metro (750 ft), ken maysa a nangruna a lugar para iti panagkalap ken eksplorasion iti hidrokarbon. Ti Baybay Barents ket nabeddengan babaen ti Peninsula Kola iti abagatan, ti igid ti samang ket agturong iti Baybay Norwego iti laud, ken dagiti purpuro ti Svalbard iti amianan a laud, ti Daga Franz iti amianan ken ti Novaya Zemlya iti daya. Ti Novaya Zemlya, ti maysa a pagpatiddog ti akin-amianan a parte ti Banbantay Ural ket mangisina ti Baybay Barents manipud ti Baybay Kara.

Ti 2000 ket maysa a bisiesto a tawen a nangrugi iti aldaw ti Sabado iti kalendario a Gregoriano. Ti tawen 2000 ti umuna a tawen iti maika-21 a siglo ken ti maika-3 a milenio.

Ti Bantay Natib ket malmalmeng a bulkan ken kompleks a kaldera a mabirukan idiay probinsia ti Bataan iti akinlaud nga Isla ti Luzon, Filipinas. Ti kompleks ti bulkan ket sakupenna ti akin-abagatan a paset ti Peninsula ti Bataan . Ti bantay ken ti asideg a kaarubayanna ket nasalakniban a lugar nga immuna a nairangarang a kas ti Nailian a Parke ti Bataan idi 1945.

Ti Tagtagainep ti Nalabbasit a Kamara (napalaka nga Insik: 红楼梦; tradisional nga Insik: 紅樓夢; pinyin: Hóng Lóu Mèng; Wade–Giles: Hung Lou Meng), a sinurat babaen ni Cao Xueqin, ket maysa kadagiti Uppat a Nalatak a Klasiko a Nobela iti Tsina. Daytoy ket naisurat idi tengnga ti maika-18 a siglo idi lasud ti Qing a Dinastia. Daytoy ket naipanpanunotan a maysa a maestra obra iti Insik a literatura ken sapasap a naikedkeddeng a kasayaatan iti Insik a binalabala. Ti "Redolohia" ket isu ti pagobraan iti panagadal a nairaem para iti dayto nga obra.

Ti Pampanga ket maysa a probinsia iti Filipinas a masarakan idiay rehion ti Tengnga a Luzon iti Luzon. Ti kapitoliona ket ti Siudad ti San Fernando. Kabeddengna dagiti probinsia ti Bataan ken Zambales iti laud, Tarlac ken Nueva Ecija iti amianan, ken ti Bulacan iti abagatan-a-daya.
Adda ti adu a nagnagan para iti Dios, ken dagiti nadumaduma a nagan ket naikapet kadagiti nadumaduma a kultural a kapanunotan no sino ti Dios ken ania dagiti gupit a tagikuana. Iti Hebreo a Biblia "Siak ti Siak", ken ti "Tetragrammaton" YHVH ket naus-usar a kas nagnagan ti Dios, bayat a ti Yahweh, ken Jehovah ket sagpaminsan nga inus-usar iti Kristianidad a panangiyebekkas iti YHVH. Iti Arabiko, ti nagan nga Allah ("ti Dios") ket isu ti naus-usar, ken gapu ti kadayeg ti Islam kadagiti agsasao ti Arabiko, ti nagan nga "Allah" ket adda dagiti kaibuksilanna iti Islamiko a pammati ken kultura. Dagiti Muslim ket agikedkeddengda a ti adu a titulo a nagnagan para iti Dios, bayat nga ti Hudaismo ket kadawyan a mangitudtudo ti Dios babaen ti naitituluan a nagnagan ti Elohim wenno Adonai. Iti Hinduismo, ti Brahman ket kankanayon a naikeddeng a ti monistiko a diosen. Dagiti dadduma pay a relihion ket addaanda ti nagnagan para iti Dios, kas pagarigan, ti Baha iti Bahá'í a Pammati, Ti Waheguru iti Sikismo, ken Ahura Mazda iti Zoroastrianismo.

Nupay kasta, gangani nga awan ammo iti daytoy a pagsasao. Uray dagiti pangsandi ket saan pay a napasingkedan tapno adda pakaibatayan ti panangidasig daytoy babaen ni Ross (2005).

"Comprehensive Development Plan-Executive Legislative Agenda; Tipo-Tipo". Basilan Province Official Website. Provincial Government of Basilan. Naiyarkibo manipud iti kasisigud idi 18 Enero 2016. Naala idi 25 Septiembre 2016.

Ni Rafael ket naipasngay idii idiay bassit ngem artistiko a Tengnga nga Italiano a siudad ti Urbino idiay rehion ti Marche, nga idiay ti amana a ni Giovanni Santi ket pintor ti korte ti Duke. Ti kadayawan ti korte ket napundar idin babaen ni Federico III da Montefeltro, ti maysa a nagbalballigi a condottiere a napartuat idi babaen ti Duke ti Urbino babaen ni Papa—Urbinoket nagporma ti paset dagiti Estado ti Papa—nga isu ket pimmusay ti maysa a tawen sakbay a naipasngay ni Rafael. Ti panagiyunayunay ti korte ni Federico ket adad a maipanggep ti literario ngem ti artistiko, ngem ni Giovanni Santi ket maysa idi a mannaniw ken maysa pay a kas pintor, ken nagsursurat idi kadagiti nai-rima a kronologo iti biag ni Federico, ken isuda a dua ket nagsursurat kadagiti testo ken nagpataud kadagti dekorasion para iti kasla masque a panagliwliwa iti korte. Ti daniw para kenni Federico ket nangipakpakita kaniana a kas maysa a natarumamis a mangipakpakita ti panagrikna kadagiti kalaingan a pintor ti Amianan nga Italia, ken maysa pay a Nasapa nga Olanda nga artista. Iti bassit unay a korte ti Urbino isu ket mabalin a naikadkadua iti sentral a sirkulo iti agturturay a pamilia ngem dagiti kaaduan a pinto rti korte.

Ti pagsasao a Maskelynes, wenno Kuliviu, ket ti maysa a pagsasao nga Oceaniko a naisasao idiay Is-isla Maskelynes iti abagatan a Malekula, Vanuatu.
Urayno ti Kabalian ket pagsasao a Warayan, daytoy ket addaan iti naglalaok nga elemento ti Boholano, Cebuano ken Surigaonon, ti kapada a tabas a mabirukan pay iti Baybayanon. Nupay kasta, ti Kabalian ket saan nga agsinnaranay a maawatan iti Waraywaray, Boholano, Cebuano wenno Surigaonon. Dagiti agsasao iti Kabalian ket saanda nga etniko wenno lingnguistiko a mangilasin kaniada kadagitoy a pagsasao.

Saan amin dagiti tributario ti Amasona ket aglayus iti agpapada a tiempo iti tinawen. Adu kadagiti sanga ket mangrugi nga aglayus iti Nobiembre ket mabalin nga agtuloy nga aglayus aginggana iti Hunio. Ti panaglayus ti Rio Negro ket mangrugi iti Pebrero wenno maysa ket mangrugi a umababaw iti Hunio. Ti Karayan Madeira ket aglayus ken umababaw kadagiti nasapsap a a bulan ngem dagiti dagiti daduma iti Amasona.

Dagiti daga ti Novaya Zemlya ket kaaduan a nakagun-od iti nasapa a Holoseno a pannakatunaw ti glasier ti aplaya idi agarup a 10,000 tawtawen sakbay iti agdama.

Ti tawen idi 1838 ket kadawyan a tawen a nangrugi iti Lunes iti kalendario a Gregoriano ken ti kadawyan a tawen a nangrugi iti Sabado iti nabunbuntog iti 12 nga aldaw a Kalendario a Huliano.

Ti ukis ti kayona ken lasag ket astrinhente ken hemoestatiko. Dagiti indihenio a tattao iti Mesoamerika ket us-usarenda ti lasag ken ukis ti kayo a panggagas kadagiti sakit ti gugot, sakit ti ngipen ken dagiti pagpadara. Ti yaon ti ukis ti kayo ket maus-usar pay para iti sika, kroniko a buris ken daig. Ti yaon dagiti bulong ket inus-usar para kadagiti sakit ti apro ken ti panagatipa iti pannakaalis. Ti binegbeg a bukel ken inus-usar a panagdalus kadagiti ulsera.

Ni Santo Papa Telesporo ket isu ti Papa manipud idi 126 wenno 127 aginggana idi 136 wenno 137 wenno 138, idi las-ud ti panagturturay dagiti Romano nga Emperador a ni Adiano ken ni AntoninoPio. Isu idi ket Griego a kaputotan ken naipasngay idiay Terranova da Sibari, Calabria, Italia.

Ti ili (町; chō wenno machi) ket ti lokal nga administratibo a yunit idiay Hapon. Daytoy ket lokal a publiko a bagi a mairaman ti prepektura (ken wenno sabali dagiti sabali a kapada), siudad (shi), ken purok (mura). Iti heograpia, ti ili ket mailaon iti kaunegan ti prepektura.

Ti UTC+13 ket inus-usar idi a kas oras a panagin-inut ti lawag (kalgaw iti Akin-amianan a Hemisperio) kadagiti paset ti akindaya unay a Rusia (Chukotka ken Kamchatka) a nagus-usar ti dati nga Oras ti Kamchatka. Manipud idi Marso 2010 dagitoy a rehion ket napnapanda nga agusar iti Oras ti Magadan.

Ti 113° a meridiano laud ti Greenwich ket ti linia ti longitud a gumay-at manipud iti Amianan nga Ungto iti ballasiw ti Taaw Artiko, Amianan nga Amerika, ti Taaw Pasipiko, ti Akin-abagatan a Taaw, ken ti Antartika aginggana iti Abagatan nga Ungto.

Ti maika-72 a paralelo abagatan ket ti sirkulo ti latitud a 72 gradgrado iti abagatan ti ekuador a plano ti Daga idiay Antartiko. Ti paralelo ket ballasiwenna ti Akin-abagatan a Taaw ken ti Antartika.
Kadagiti ab-ababa a gay-at ti karayan, ti amianan nga igid ket buklen dagiti serye ti napadsok, nadalumpinas a turturod para iti agarup a 240 kilometro (150 mi) manipud iti kasumbangir a sabangan ti Xingu ken ad-adayo a kas idiay Monte Alegre. Dagiti a turod ket naguduagudua a kas ti [[Teresa (agrikultura)|teresa] a mabirukan iti nagbaetanda ken ti karayan.

Ti Prepektura ti Gifu (岐阜県, Gifu-ken) ket maysa a prepektura a mabirukan idiay rehion ti Chūbu iti tengnga ti Hapon. Ti kapitoliona ket ti siudad ti Gifu.

Kadagiti dadduma a puntos ti karayan ket mabingay kadagiti sanga a pumanaw iti nangruna a dalan ti danum, wenno nadumaduma a pagayusan ti danum, ken kadawyan nga atiddog unay, nga addaan iti akin-uneg a daga ken dagiti lateral a kanal, nga amin ket naikapet babaen ti narikut a sistema dagiti natural a kanal, a mangiwa ti ababa, nadalumpinas a dagdaga ti igapó, a dagitoy ket saan a ad-adu ngem 5 metro (16 ft) iti ngato ti ababa a karayan, kadagiti adu nga isla.

Ross, Malcom. (2005). Pronouns as a preliminary diagnostic for grouping Papuan pagsasao. In: Andrew Pawley, Robert Attenborough, Robin Hide and Jack Golson, eds, Papuan pasts: cultural, linguistic and biological histories of Papuan-speaking peoples [1]

Urayno ti Siudad ti San Jose del Monte ket naisina idi manipud ti maikapat a distrito ti proinsia tapno mangporma ti bukodna a kongresional a distrito babaen ti Republik aTignay Blng. 9230 a napasingkedan idi Disiembre 18, 2003, dagiti agtaeng iti siudad ket agbutbutosda pay laeng a kas paset ti maika-4 a distrito ti Sangguniang Panlalawigan ti probinsia para iti panggep a panagbutos kadagiti kameng ti SP.

Tryon, Darrell (1994), "Language contact and contact-induced language change in the Eastern Outer Islands, Solomon Islands", iti Tom Dutton; Darrell Tryon, Language contact and change in the Austronesian world, Berlin: Mouton de Gruyter, pp. 611–648 .

Ti Akin-amianan nga Abagatan nga Amerika ket rehion ti kontinente ti Abagatan nga Amerika. Daytoy a rehion ket addaan iti nabaknang nga adu a kita dagiti rekurso a kinamakam babaen dagiti Europeano nga eksplorador kadagiti napalabas a dua a siglo. Kaaduan dagiti kaaduan ti populasion a siudad, a kas ti Bogotá, ket mabirukan kadagiti temperado a klima ti Andes. Dagiti dadduma a siudad ket masansan a mabirukan iti aplaya dagiti tallo a nangruna a dalan ti danum a nagbeddengan ti rehion ti- Taaw Pasipiko, Taaw Atlantiko, ken ti Baybay Karibe.

Ti Maori wenno Māori /ˈmaʊri/ ket pagsasao a Polinesio dagiti indehenio a Maori (Māori) nga etniko a grupo ti Baro a Selanda. Manipud idi 1987, daytoy ket maysan kadagiti baro nga opisial a pagsasao ti Baro a Selanda. Daytoy ket kameng ti sasao nga Akindaya a Polinesio, nga asideg a kabagian ti Is-isla ti a Māori, Tuamotua, ken Tahitiano.

Sasao a Kabambantayan Daya a Baro a Guinea, ti maysa a pannakaipadakkel ti Kainantu–Goroka iti Wurm 1975 a pinanawan babaen ni Ross gapu ti kaawan iti panangitipon a morpolohiko a datos.
Ti Supismo wenno taṣawwuf (Arabiko: تصوّف‎) ket naipalplawag babaen dagti nagraraem iti daytoy a kas ti akin-uneg a , a naitalimeng a dimension iti Islam. Ti agsansanay iti daytoy a tradision ket sapasap a naamammuan a kas maysa a ṣūfī (صُوفِيّ). Tagikua dagitoy ti sabsabali a ṭuruq wenno "ururnong"—dagiti kongregasion a naporma iti lawlaw ti maysa a master—a makitignay para kadagiti espiritual a taripnong (majalis), kadagiti pagtaripnongan a lugara makunkuna a kas dagiti zawiyah, Khanqah, wenno tekke. Dagiti urnong a Supi turuq ket mabalinda aSunnī, Shī'ī, wenno nagtitipon a doktrina, ken mabalin a matugotan dagiti adu a preseptona manipud ti Islamiko a Propeta a ni Mahoma babaen ti kasinsin ken manugangna a ni 'Alī, nga adda ti naamammuan a pnnakailaksid iti Naqshbandi a nagsursuro kadagiti taudanda baben ti immuna a Kalipa, a ni Abu Bakr. Dagiti prominente nga urnong ket mairaman ti Ba 'Alawiyya, Chishti, Khalwati, Naqshbandi, Nimatullahi, Oveyssi, Qadiria Boutshishia, Qadiriyyah, Qalandariyya, Sarwari Qadiri, Shadhiliyya ken Suhrawardiyya.

Ti Golpo ti Panama (Espaniol: Golfo De Panamá) ket ti golpo iti Taaw Pasipiko idiay asideg ti akin-abagatan nga aplaya ti Panama. Daytoy ket addaan iti kalawa iti 250 kilometro (160 mi), ti kaadalem iti 220 metro (720 ft) ken ti kadakkel iti 2,400 kuadrado kilometro (930 sq mi). Ti Kanal Panama ket isilpona ti Golpo ti Panama iti Baybay Karibe ken ti Taaw Atlantiko. Ti kapitolio ti Panama iti Siudad ti Panama ket isu ti kangrunaan nga urbano a sentro iti igid ti golpo.

Iti labes dagitoy, ti nailian a gobierno ket igrupona dagiti probinsia ken dagiti nawaya a siudad kadagiti rehion, a kas ti Metro Manila wenno Rehion VI. Ti Presidente ket addaan iti kalintegan nga agpartuat, mangikkat ken mangikeddeng ti pannakabukel dagiti rehion, a kaaduan a maaramid babaen iti konsultasion kadagiti maapektaran a yunit ti lokal a gobierno, ngem malaksid dagiti autonomo a rehion, a dagiti agtataeng kadagiti yunit ti lokal a gobierno ket nasken a pasingkedanda iti pannakainayonda iti dayta a pannakaisaad iti plebesito.

Dagiti rehion idiay Filipinas ket dagiti administratibo a pannakabingbingay a kangrunaan nga agserbi tapno maurnos dagiti probinsia ti pagilian para iti panagpalaka ti administrasion. Ti Filipinas ket nabingbingay kadagiti 18 a rehion (17 nga administratibo ken 1 autonomo). Kaaduan kadagiti opisina ti gobierno ket nabangon babaen ti rehion inmbes a dagiti agmaymaysa nga opisina ti probinsia, ken kadawyan (ngem saan a kankanayon) iti siudad a naidesignado a rehional a sentro. Manipud idi 2015, ti CALABARZON ket isu ti kaaduan ti populasion a rehion bayat a ti Nailian a Kapitolio a Rehion (NCR) ket ti kapusekan ti populasion.

Midia a mainaig iti Baro a Caledonia iti Wikimedia Commons Pakaammo ti panagbiahe idiay Baro a Caledonia manipud iti Wikivoyage (iti Ingles)

Ti pagsasao a Sikaritai (Sikwari) ket ti pagsasao a Tanap Dandanaw ti Papua, Indonesia. Daytoy ket nanaganan manipud iti purok ti Sikari. Dagiti dadduma pay a naganna ket ti Aikwakai, Araikurioko, Ati, Tori, Tori Aikwakai.
Ti Agosto 5 ti maika-217 nga aldaw ti tawen (maika-218 kadagiti bisiesto a tawen) iti kalendario a Gregoriano. Adda pay 148 nga al-aldaw ti nabati aginggana intono maungpot ti tawen.

Ti Panawen ti Landok ket isu ti maikatlo iti sistema ti tallo a panawen iti arkeolohia, a mangbingbingay prehistoriko a teknolohia ti tao iti tallo a paset ti panawen:

Adda dagiti historiador ti maika-20 a siglo a kas ni John Clapham ken ni Nicholas Crafts ket nakisinnuppiat a dagiti proseso iti ekonomiko ken ti sosial a panagbalbaliw ket nagin-inut a nangrugi ken ti termino a rebolusion ket saan a husto. Daytoy ket suheto pay laeng a suppiatan kadagiti historiador. Ti GDP ti tunggal maysa atao ket nawatiwat a natalinaay sakbay ti Industrial a Rebolusion ken ti irurumsua ti moderno a kapitalista nga ekonomia. Ti Industrial a Rebolusion ket nangirugi ti panawen iti ekonomiko nga idadakkel ti tunggal maysa a tao kadagiti kapitalista nga ekonomia. Dagiti historiador ti ekonomia ket nakitunosda a ti pannakagteng ti Industrial a Rebolusion ket isu ti kangrunaan a pasamak iti pakasaritaan ti nagtagitaon manipud kadagiti panagpaamo ti ayup ken mulnula.

Daytoy a panangidasig ket mangitalinaay ti Akindaya a Formosano ni Blust, ken mangikaykaysa dagiti sabali nga akin-amianan a pagsasao. Insingasing ni Li ti tinaudan a Proto-Formosano (F0) ken ipadana daytoy iti Proto-Austronesio (PAN), ken surotenna iti modelo ti Starosta (1995). Ti Rukai ken Tsouiko ket nakitkitada a kas nakaro a managbaliw, uray no ti puesto ti Rukai ket nakaro a kontrobersial.

Ti Eumetazoa (Griego εὖ [eu], nabayag + μετά [metá], kalpasan + ζῷον [zóon], ayup) ket ti klado a mangbukel kadagiti amin a nangruna a grupgrupo ti ayup malaksid dagiti espongha, placozoa, ken dagiti nadumaduma a saan unay nga ammo wenno awanen a porma ti biag, a kas ti Dickinsonia. Ti pakaidumaan dagiti eumetazoa ket mairaman ti pudno a kulkulanit a naurnos kadagiti tuon ti mikrobio, ti kaada dagiti neurona, ken ti maysa a para a mapan babaen ti saad ti gastrula. Ti klado ket kadawyan a matengngel nga aglaon iti saan a basbassit ngem maysa a Ctenophora, Cnidaria, ken Bilateria. Naisuppiatan no mabalin a maitagikua dagiti mesozoa ken dagiti placozoa. Ti Ctenophora ket agparang itan a basal a metazoa.

Tom Dutton (1985). Police Motu: iena Sivarai (ti saritana). Port Moresby, Papua New Guinea: Ti Pagmalditan ti Unibersidad ti Papua Baro a Guinea.